CELEX: 62011CA0291
Language: bg
Date: 2012-07-12 00:00:00
Title: Дело C-291/11: Решение на Съда (трети състав) от 12 юли 2012 г. (преюдициално запитване от Hoge Raad der Nederlanden — Нидерландия) — Staatssecretaris van Financiën/TNT Freight Management (Amsterdam) BV (Обща митническа тарифа — Комбинирана номенклатура — Тарифни позиции 3002 и 3502 — Кръвен албумин, приготвен за терапевтични или профилактични цели — Обработка на продукта)

22.9.2012   
            
            
               BG
            
            
               Официален вестник на Европейския съюз
            
            
               C 287/15
            
         Решение на Съда (трети състав) от 12 юли 2012 г. (преюдициално запитване от Hoge Raad der Nederlanden — Нидерландия) — Staatssecretaris van Financiën/TNT Freight Management (Amsterdam) BV
   (Дело C-291/11) (1)
   
   (Обща митническа тарифа - Комбинирана номенклатура - Тарифни позиции 3002 и 3502 - Кръвен албумин, приготвен за терапевтични или профилактични цели - Обработка на продукта)
   2012/C 287/25
   Език на производството: нидерландски
   
      Запитваща юрисдикция
   
   Hoge Raad der Nederlanden
   
      Страни в главното производство
   
   
      Жалбоподател: Staatssecretaris van Financiën
   
      Ответник: TNT Freight Management (Amsterdam) BV
   
      Предмет
   
   Преюдициално запитване — Hoge Raad der Nederlanden — Комбинирана номенклатура — Тарифни позиции — Тълкуване — Кръвен албумин, приготвен за терапевтични или профилактични цели — Понятие — Кръвен албумин, който няма никакво терапевтично действие, но е от съществено значение за приготвянето на продукти, имащи сами по себе си терапевтично или профилактично действие
   
      Диспозитив
   
   Забележка 1, буква ж) към глава 30 от Комбинираната номенклатура, съдържаща се в приложение I към Регламент (ЕИО) № 2658/87 на Съвета от 23 юли 1987 година относно тарифната и статистическа номенклатура и Общата митническа тарифа, изменен с Регламент (ЕО) № 1789/2003 на Комисията от 11 септември 2003 година, във връзка със забележка 1, буква б) към глава 35 от същата номенклатура, трябва да се тълкува в смисъл, че кръвен албумин — който сам по себе си няма терапевтично или профилактично действие, но е произведен с цел приготвянето на продукти с терапевтично или профилактично действие, от съществено значение е за това приготвяне и поради естеството си може да се използва единствено за тази цел — е приготвен за терапевтични или профилактични цели по смисъла на тази забележка.
   
      (1)  ОВ C 252, 27.8.2011 г.